Australijos vyrų krepšinio rinktinė
Australijos vyrų krepšinio rinktinė – krepšinio komanda, tarptautinėse varžybose atstovaujanti Australiją. Dalyvavo 15-oje vasaros olimpinių žaidynių, keturis kartus užėmė 4 vietą, o 2020 m. – 3 vietą. 1992–2004 metais visose olimpiadose susitiko su Lietuvos rinktine, visus 4 kartus pralaimėjo – 1996 ir 2000 metais rungtynėse dėl trečiosios vietos, 1992 ir 2004 metais – grupės varžybose. Iki 2015 m. Australija varžėsi Okeanijos zonoje, kur dėl žemyno čempionų titulo kovojo tik su Naująja Zelandija. Po to abi šios rinktinės perėjo į Azijos zoną. Australai tapo vienvaldžiais Azijos lyderiais, 2017 ir 2022 m. be pralaimėjimų nugalėdami Azijos čempionate.